section_heading: Povlačenje sa Splitskog festivala
paragraph_text: Godine 2006. trebala je nastupiti na 46. Splitskom festivalu s pjesmom "Moj sokole", prvobitnom verzijom pjesme "Moja štikla". Međutim, zbog kritičkih novinskih napisa o njezinoj pjesmi, ali i istupa kolege Jasmina Stavrosa, koji je optužio organizatore za protežiranje Severine, ona je odustala od nastupa. Nataša Bebić, sestra pjevača Tome Bebića, optužila je Severinu za plagiranje njegove pjesme "Oja noja".<ref>[http://www.jutarnji.hr/severina-odustala-od-nastupa-na-46--splitskom-festivalu/226396/ Severina odustala od nastupa na 46. splitskom festivalu], Jutarnji list, 5. srpnja 2006., preuzeto 4. studenoga 2013.